Mae Voyager 1 sy'n pwyso 722-kilogram (1,592 pwys) yn chwiliedydd gofod a lawnsiwyd gan NASA o Ganolfan Ofod, Kennedy, Fflorida ar 5 Medi 1977 ar berwyl i hedfan heibio'r planedau Iau a Sadwrn. Gyda chwiliedydd arall, Voyager 2, roedd Voyager 1[1] yn gyfrifol am dynnu'r lluniau gorau o'r planedau a'u lloerennau ac yn sgil y lluniau hyn, darganfuwyd llosgfynyddoedd ar Io, a gwnaethpwyd y mesuriadau mwyaf manwl o awyrgylch y lloeren Titan gan y ddau chwiliedydd. Ar hyn o bryd mae Voyager 1 ar ei ffordd allan o Gysawd yr Haul trwy wregys Kuiper a hi yw'r roced sydd wedi teithio bellaf o'r Ddaear erioed.[2][3]
Cariodd y roced (fel Voyager 2 o'i blaen) record aur yn llawn o wybodaeth rhag ofn o fodau arallfydol ddod ar ei thraws. Ar y ddisg roedd lluniau o'r Ddaear, anifeiliaid, gwybodaeth gwyddonol a chyfarchion mewn amryw o ieithoedd gan gynnwys y Gymraeg: (Iechyd da i chwi yn awr, ac i'r oesoedd)[4]. Cynhwyswyd arni hefyd synau gwahanol: morfilod, plentyn yn crio, tonnau'r môr ac yn y blaen.
↑ "Voyager (1 a 2) (NASA)". 2017. https://voyager.jpl.nasa.gov/.
↑ Clark, Stuart (13 Medi 2013). "Voyager 1 leaving solar system matches feats of great human explorers". The Guardian. http://www.theguardian.com/science/across-the-universe/2013/sep/13/voyager-1-solar-system-great-explorers.
↑ "Voyagers are leaving the Solar System". Space Today. 2011. http://www.spacetoday.org/SolSys/Voyagers20years.html. Adalwyd 39 Mai 2014.
↑ "Y Gymraeg yn y gofod". BBC Cymru Fyw. 15 Medi 2017. http://www.bbc.co.uk/cymrufyw/41256124.
Wedi dod o "https://cy.bywiki.com/w/index.php?title=Voyager_1&oldid=3340326"
Newidiwyd y dudalen hon ddiwethaf ar 15 Medi 2017, am 17:16.